Dronningens 40 års regeringsjubilæum er blevet fejret landet over lørdag. I Frederikshavn var Tordenskjolds soldater trukket i stadstøjet og kanonerne var kørt i stilling på Nordre Skanse. Og som det sig hør og bør blev Dronningen fejret med 27 skud. De 25 første blev affyret fra de frivillige soldaters egne medbragte kanoner. Men også skansens to store kanoner kom i brug. Det var koldt og blæsende, men selvfølgelig skulle dronningen fejres med maner. - Hvis vi ikke sådan en dag skal fejre dronningen, så har vi slet ingen berettigelse. Det er en stor fornøjelse at være med til, siger Laurits Nielsen, der er chef for artelleriet hos Tordenskjoldssoldaterne i Fladstrand.
Dronningens 40 års regeringsjubilæum blev lørdag fejret i Frederikshavn.